钦定古今图书集成/明伦汇编/氏族典/第034卷 > 《廖用贤尚友录》 > 锺季玉
## 钦定古今图书集成/明伦汇编/氏族典/第034卷 > 《廖用贤尚友录》 > 锺季玉

按《宋史锺季玉传》：“季玉，饶州乐平人。淳祐七年，举进
士，调为都大坑冶属，改知万载县。淮东制置使李庭
芝荐之，迁审计院，改宗正寺簿，又迁枢密院编修，出
知建昌军。会有旨江西和籴，季玉度经赋不能办，请
于朝，减三之一，还提举常平。未几，改转运判官，皆不
赴。后以江西转运判官强起之，郡大胥以贿败，前使”
百计护之，季玉卒穷治，投岭表。俄以秘书丞召还，遭
前使构谗而封驳之，改都大提点坑冶。北兵渡江，季
玉徙寓建阳，兵至，不屈，死之。